11/04/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de bolsas de investigación para o ano 2013

BOLSAS DE INVESTIGACIÓN 2013 1.–OBXECTO DA CONVOCATORIA. O obxecto da presente convocatoria e a concesión de dezaoito bolsas en réxime de publicidade, obxectividade e concurrencia competitiva, destinadas a titulados universitarios que pretendan facer un traballo de investigación no período 2013-2014, cunha duración mínima de nove meses, distribuídas nas seguintes áreas: Área de ciencias sociais e xurídicas: 3 bolsas. Área de ciencias: 4 bolsas. Área de ciencias da saúde: 4 bolsas. Área de enxeñeria e arquitectura: 2 bolsas. Área de artes e humanidades: 5 bolsas.2.–DOTACIÓN ORZAMENTARIA. A dotación das bolsas é de 137.250 € (7.625 € cada unha), e a súa aplicación orzamentaria corresponde á partida 0601/324A/481, na que existe crédito adecuado e suficiente.3.–SOLICITANTES. Poderán participar nesta convocatoria todas as persoas que, tendo a súa residencia na provincia da Coruña cunha antigüidade mínima dun ano, pretendan realizar un traballo de investigación e reúnan todos os requisitos que de seguido se relacionan: 3.1.–Posuír titulación universitaria (licenciado, diplomado, grado o equivalente) recoñecida oficialmente.3.2.–Acreditar, como mínimo, un ano de residencia en calquera concello da provincia da Coruña, mediante a presentación dun certificado de empadroamento no que conste expresamente a data de empadroamento ou a antigüidade mínima dun ano. A data de expedición do certificado será posterior á da publicación desta convocatoria no BOP.3.3.–Non ser titular, no momento no que se produza a adxudicación da bolsa, de ningunha outra bolsa de investigación para o mesmo período, aínda que o proxecto sexa diferente ao da solicitude. Os titulares de bolsa en anteriores convocatorias, non están excluídos de participar nesta, sempre que cumplan todos os requisitos.4.–DOCUMENTACIÓN. Cada participante poderá presentar soamente unha única solicitude que se axustará aos modelos normalizados que se facilitarán no Rexistro Xeral da Deputación, na Sección de Cultura e Deportes e na páxina web da Deputación www.dicoruna.es achegada, na orde que se indica, da seguinte documentación: 4.1.–Fotocopia do documento nacional de identidade ou do documento que regulamentariamente o substitúa.4.2.–Certificado de empadroamento cos requisitos establecidos na base 3.2. 4.3.–Área das bolsas á que opta, con indicación do proxecto de investigación que vai realizar e o centro no que será levado a cabo. Non se poderá optar a mais dunha área por solicitude.4.4.–No caso de que o traballo esté avaliado por un profesor universitario ou por unha persoa de recoñecido prestixio no campo no que se vai desenvolver a investigación, unha certificación que acredite o dito aval.4.5.–Certificación académica completa na que figure expresamente: a) A nota media simple do expediente académico en base 10 de conformidade co disposto no R. D 1125/2003 e no protocolo de colaboración subscrito entre a Consellería de Educación e Ordenación Universitaria e as tres universidades galegas para a valoración de expedientes académicos, vixente no momento de publicación desta convocatoria No caso de titulacións de universidades non pertencentes ao Sistema Universitario Galego (SUG), a media simple do expediente académico será determinada polos servizos da Secretaria Xeral de Universidades segundo o establecido no dito protocolo de colaboración del SUG. b) A data de finalización dos estudos. Os solicitantes que cursen os estudos no estranxeiro e posúan a certificación académica en idioma distinto do castelán ou do galego, achegarán a traducción oficial e, ademáis do disposto nos apartados A) e B), indicarán as cualificaciones máximas e mínimas dentro do sistema de evaluación correspondente, e cal é a cualificación mínima para superar a asignatura.4.6.–Currículo do solicitante xunto coa documentación que considere representativa da sua formación. Se o traballo se vai realizar coa colaboración dun equipo indicarase os estudos e actividades profesionais dos seus integrantes.4.7.–Escrito autorizando á Deputación para solicitar as certificacións que deban emitir a Axencia Tributaria e a Seguridade Social con anterioridade aos pagos.4.8.–A documentación poderase presentar en copias simples, tendo en conta que os que resulten titulares das bolsas, terán que realizar no seu momento as compulsas correspondentes.5.–PRESENTACIÓN DE SOLICITUDES E DESISTIMENTO. A documentación presentarase no Rexistro Xeral da Deputación ata o 20 de maio de 2013. Tamén poderá ser presentada neste prazo, en calquera dos rexistros previstos no artigo 38.4 dal Lei 30/1992, de réxime xurídico das administraciones públicas e do procedemento administrativo común. A Deputación publicará na sua páxina web e no taboleiro de anuncios, a relación de solicitantes admitidos, polo que a presentación da solicitude leva implícita a autorización para o tratamento dos datos dos solicitantes e para a súa publicación. No prazo de 15 días dende a publicación da relación de solicitantes admitidos, poderán os interesados formular as reclamacións oportunas; transcorrido este plazo sen que se enmenden as causas de exclusión, considerarase que desiste da súa petición nos termos do artigo 71 da lei 30/1992, do 26 de novembro. Tamén será causa de desistimento da solicitude, non axustarse aos termos da covocatoria, ou o incumplimento dos requisitos establecidos nela.6.–TRIBUNAIS. Constituirase un tribunal para cada área das bolsas e a celebración das sesións será conxunta. Cada tribunal estará presidido polo Presidente da Deputación e formarán parte de cada un deles a deputada presidenta da Comisión de Cultura, Educación, Deporte e Mocidade, e tres representantes das universidades da provincia, sendo o secretario o da Deputación ou a persoa na que delegue, e requerira para a súa válida constitución a maioria simple dos seus membros Cada un dos tribunais valorará as solicitudes que lle correspondan en función da área asignada na instancia polos solicitantes; non obstante na primeira reunión que se celebre, poderán reasignarse a outra área e por conseguinte a outro tribunal, aqueles proxectos que polas súas especiais características ou por erro dos solicitantes, non esten correctamente clasificados, coa finalidade de que sexan avaliados polo tribunal competente. A composición dos tribunais publicarase na páxina web da Deputación e no taboleiro de anuncios, con anterioridade á súa reunión. Cada tribunal formulará a súa proposta de resolución, que será motivada, e as súas actuacións serán segredas.7.–EVALUACIÓN DAS SOLICITUDES E RESOLUCIÓN DA CONVOCATORIA. O órgano competente para ditar o acordo de resolución da convocatoria é o presidente da Deputación.7.1.–A valoración das solicitudes realizarase de acordo cos seguintes criterios e puntuacións: * O interese da investigación e a súa aplicación práctica para o desenvolvemento da provincia: 4 puntos. * O rigor na formulación do proxecto de investigación, así como as persoas que o avalan e o equipo científico que o apoia: 3 puntos. * O currículo da persoa solicitante: 3 puntos que se distribúen do seguinte modo: * Expediente académico: 2,5 puntos. * Outros méritos: 0,5 puntos. A valoración do expediente académico farase en función da nota media simple, segundo o establecido no protocolo de colaboración subscrito entre a Consellería de Educación e Ordenación Universitaria e as tres universidades galegas para a valoración de expedientes académicos. A puntuación total de cada solicitante obterase pola suma das puntuacións anteriores.7.2.–Os tribunais poderán declarar desertas as bolsas en calquera das áreas que son obxecto da convocatoria cando a calidade das persoas participantes non acade os criterios mínimos para a súa concesión, despois de ter feita a súa ponderación.7.3.–Cada tribunal poderá nomear o número de suplentes que considere oportuno, establecendo unha orde de prioridade. Estas persoas accederán ás bolsas, únicamente, no caso de existir algunha renuncia, ou revogación polo incumplimento das obrigas desta convocatoria.7.4.–A resolución da convocatoria será dada a coñecer mediante a publicación na páxina www.dicoruna.es e no taboleiro de anuncios e producirá os efectos de notificación ás persoas interesadas.7.5.–Contra esta resolución, que poñerá fin á vía administrativa, poderán ser interpostos, con carácter potestativo, os seguintes recursos: Recurso de reposición, diante do presidente da Deputación Provincial, no prazo dun mes. Recurso contencioso administrativo, diante da xurisdicción contencioso administrativa, no prazo de dous meses. Ambos os dous prazos contaranse dende o día seguinte ao da notificación da resolución da convocatoria, de conformidade co establecido na base 7.4 desta convocatoria. A presentación dos recursos sinalados non poderá ser feita con carácter simultáneo.7.6.–No prazo dun mes contado dende a data da notificación da resolución da convocatoria, cada titular das bolsas deberá presentar a documentación seguinte: a) Escrito de aceptación da bolsa, no que declare, ademáis que, na data da súa redacción, non incorre en ninguna das causas de incompatibilidade establecidas no apartado segundo da convocatoria. b) Impreso de comunicación de datos bancarios para o rexistro de terceiros, para os efectos de domiciliación dos importes que lle serán aboados pola Deputación da Coruña. Este modelo atópase no enderezo: http://www.dicoruna.es/deputación/impresos/xerais. Se transcorrese o prazo sinalado sen que fose presentada esta documentación, deixarase sen efecto a adxudicación da bolsa á persoa que incumpla e poderase adxudicar ao suplente que corresponda.8.–REALIZACIÓN DO PROXECTO E OBRIGAS DOS BOLSEIROS. Coa finalidade de acreditar a realización do proxecto, os titulares das bolsas terán que cumprir todas as normas establecidas nos apartados anteriores e ademáis presentar un informe parcial e unha memoria final da investigación realizada.8.1.–Informe parcial. Presentarase no prazo de seis meses dende a data de publicación da resolución da convocatoria, salvo no caso dos suplentes que se contará dende a notificación da súa concesión. O informe, que estará asinado polo bolseiro, reflectirá de forma clara os pasos seguidos ate o momento da presentación e o estado no que se atopa a investigación cun criterio riguroso e fundamentado.8.2.–Memoria final. Presentarase no prazo dun ano dende a data de publicación da resolución da convocatoria, salvo no caso dos suplentes que se contará dende a notificación da súa concesión. Consistirá no propio traballo resultante da investigación debendo constar a consecución do obxectivo fixado no proxecto; esta memoria estará asinada polo bolseiro, coa conformidade do director do traballo, se é o caso. O informe parcial e a memoria final poderán ser valoradas polas persoas que formen parte do tribunal da área á que pertenza o proxecto por instancia da Deputación e no caso que se considere pertinente. Estos prazos poderán ser prorrogados despois de solicitude razoada, e sempre que se presente cunha antelación mínima dun mes con respecto á data final. A presentación fora de prazo do informe parcial ou da memoria final sen que medie solicitude razoada de prórroga que sexa admitida favorablemente pola Deputación, levará aparellada a imposición duna sanción de conformidade coa lei 9/2007, do 13 de xuño, de subvencións de Galicia e o Decreto 11/2009, polo que se aproba o seu regulamento, e poderá dar lugar á devolución do importe cobrado ata o momento no que se produza o incumplimento, ao que se lle engadirán os correspondentes xuros de demora.9.–PAGAMENTO. As bolsas se aboarán en dous prazos: 75% (5.718,75 €) despois da presentación da documentación sinalada no apartado 7.6 desta convocatoria.25% (1.906,25 €) despois da presentación da memoria final da investigación realizada. Os pagos realizaranse por transferencia bancaria á conta indicada polo bolseiro.10.–PROPIEDADE DOS TRABALLOS. A propiedade intelectual dos traballos permanecerá en poder dos titulares das bolsas, podendo a Deputación reservarse durante doce meses os dereitos de editalos. Calquera edición posterior fará constar que foi obxecto de bolsa por este organismo. Tamén se fará constar a publicidade do finaciamento provincial naqueles casos nos que o traballo obxecto da investigación sexa presentado a ponencias, cursos, seminarios ou similares tanto durante a súa elaboración como con posterioridade ao seu remate. DISPOSICIÓN FINAL. Transcorrido o prazo de seis meses dende a publicación da concesión das bolsas, a documentación presentada polos solicitantes que non resultaron adxudicatarios, será destruída. Os participantes nesta convocatoria aceptan en todos os seus termos as presentes bases e a resolución correspondente, sen prexuizo da presentación dos recursos pertinenentes Para os casos non previstos nas presentes bases, será de aplicación a Lei 9/2007, do 13 de xuño, de subvencións de Galicia e o Decreto 11/2009, polo que se aproba o seu regulamento, e as bases de execución do orzamento xeral da Deputación do ano 2013. A Coruña, 4 de abril de 2013. O presidente, O secretario Diego Calvo Pouso José Luis Almau Supervía